b'\n_START_ARTICLE_\nSt\xc5\xabra m\xc4\x81ja\n_START_SECTION_\nKGB:n talo\n_START_PARAGRAPH_\nNeuvostomiehityksen aikana talo oli KGB:n hallinnassa. Pid\xc3\xa4tetyt vietiin talossa olevaan huoneeseen, jossa heid\xc3\xa4t riisuttiin puolipukeisiksi. T\xc3\xa4m\xc3\xa4n j\xc3\xa4lkeen heid\xc3\xa4t vietiin kellarikerroksen vankiselleihin. Selleiss\xc3\xa4 pid\xc3\xa4tetyill\xc3\xa4 olivat ep\xc3\xa4inhimilliset olosuhteet. Selleiss\xc3\xa4 oli nelj\xc3\xa4 rautas\xc3\xa4nky\xc3\xa4 ja \xc3\xa4mp\xc3\xa4ri tarpeita varten. Sellit ahdettiin usein t\xc3\xa4yteen ja pidettiin kes\xc3\xa4ll\xc3\xa4kin l\xc3\xa4mmitettyin\xc3\xa4. Valot pidettiin aina p\xc3\xa4\xc3\xa4ll\xc3\xa4 ja nukkua sai vain sel\xc3\xa4ll\xc3\xa4\xc3\xa4n, siten ett\xc3\xa4 valo h\xc3\xa4ik\xc3\xa4isi silmi\xc3\xa4. Jos joku pid\xc3\xa4tetyist\xc3\xa4 k\xc3\xa4\xc3\xa4ntyi nukkuessaan kyljelleen, vartijat k\xc3\xa4viv\xc3\xa4t t\xc3\xb6nim\xc3\xa4ss\xc3\xa4 hereille. Vartijoilla oli k\xc3\xa4yt\xc3\xa4v\xc3\xa4ss\xc3\xa4 pehmustettu matto, jotta pid\xc3\xa4tetyt eiv\xc3\xa4t voineet kuulla heid\xc3\xa4n liikkeit\xc3\xa4\xc3\xa4n. Pesulle pid\xc3\xa4tetyt p\xc3\xa4\xc3\xa4siv\xc3\xa4t kerran viikossa, jolloin he saivat vain tilkan vett\xc3\xa4. Ulkoilua oli kerran noin puolessatoista viikossa. Silloin pid\xc3\xa4tetty p\xc3\xa4\xc3\xa4siv\xc3\xa4t kiert\xc3\xa4m\xc3\xa4\xc3\xa4n sis\xc3\xa4pihalla olevaa noin 30 askeleen ympyr\xc3\xa4\xc3\xa4 jonossa p\xc3\xa4\xc3\xa4 alasp\xc3\xa4in painettuna. N\xc3\xa4ill\xc3\xa4 keinoilla yritettiin pid\xc3\xa4tettyj\xc3\xa4 murtaa kuulusteluissa. Kellarikerroksessa oli my\xc3\xb6s huone, jossa heid\xc3\xa4t kuulustelujen p\xc3\xa4\xc3\xa4tteeksi ammuttiin. Ne joita ei ammuttu, kyyditettiin Siperiaan. T\xc3\xa4ss\xc3\xa4 k\xc3\xa4yt\xc3\xb6ss\xc3\xa4 talo oli vuoteen 1990 saakka.\n_START_SECTION_\nOpastetut kierrokset\n_START_PARAGRAPH_\nTalossa on pidetty opastettuja kierroksia kes\xc3\xa4aikaan vuodesta 2014 l\xc3\xa4htien. Kierroksilla p\xc3\xa4\xc3\xa4see tutustumaan kuulustelu- ja kidutushuoneisiin sek\xc3\xa4 vankiselleihin. Lis\xc3\xa4ksi rakennuksessa rekonstruoitu huone joka kertoo talon alkuper\xc3\xa4isest\xc3\xa4 tarkoituksesta. Huoneessa ty\xc3\xb6skenteli Latvian ensimm\xc3\xa4isen itsen\xc3\xa4isyyden ajan rajavartiolaitoksesta vastannut kenraali Ludvigs Bol\xc5\xa1teins.'